**Massachusetts Department of Public Health | Bureau of Climate and Environmental Health**

# សំណួរដែលសួរញឹកញាប់ អំពីសត្វសង្កើច



តើសត្វសង្កើចជាអ្វី?

សត្វសង្កើចគឺជាសត្វល្អិតដែលស៊ីឈាមមនុស្សនិងសត្វ។ ពួកវាមានរាងតូច សំប៉ែត ពណ៌ត្នោត និងមូលទ្រវែង។ ពួកវាគ្មានស្លាបទេ។

តើសត្វសង្កើចមានរូបរាងដូចម្តេច?

• ពងសង្កើចមានពណ៌ស និងមានរាងដូចផ្លែសារី។ នៅពេលពួកវាញាស់ដំបូង សត្វសង្កើចមានពណ៌ស្រាល  
និងថ្លា។ នៅពេលវាធំឡើង ពួកវាមានពណ៌ត្នោត  
កាន់តែខ្លាំង។

• សត្វសង្កើចពេញវ័យ មានពណ៌ត្នោតក្រហម សំប៉ែត និងរាងទ្រវែង។ ប្រសិនបើអ្នកមើលឱ្យជិត អ្នកអាច  
ឃើញរោមខ្លីៗពណ៌មាស។ សត្វសង្កើចគ្មានស្លាបទេ។ ពួកវាមានក្លិនឆ្អេះឈួល។ បន្ទាប់ពីពួកវាស៊ីរួច ពួកវាឡើងប៉ោង និងមានពណ៌ក្រហមចាស់។

ហេតុអ្វីបានជាសត្វសង្កើចក្លាយជាបញ្ហា?

សត្វសង្កើចកំពុងតែក្លាយជាបញ្ហាខ្លាំងឡើងនៅក្នុងទីក្រុងនិងទីប្រជុំជនជាច្រើន។ នេះប្រហែលជាដោយសារតែមនុស្ស  
កាន់តែច្រើនឡើងកំពុងធ្វើដំណើរចេញក្រៅប្រទេសទៅកាន់  
ទីកន្លែងដែលសត្វសង្កើចមានបញ្ហា។ ក៏ប្រហែលជាដោយសារ  
តែថ្នាំសម្លាប់សត្វល្អិតជាក់លាក់សម្រាប់ការរីករាលដាល  
នៃសត្វសង្កើច ត្រូវបានហាមឃាត់។

តើសត្វសង្កើចចូលទៅកាន់លំនៅដ្ឋានរបស់មនុស្សដោយរបៀបណា?

ជាធម្មតា សត្វសង្កើចចូលទៅកាន់លំនៅដ្ឋានរបស់អ្នកតាម  
រយៈឥវ៉ាន់ សម្លៀកបំពាក់ និងរបស់របរផ្ទាល់ខ្លួនផ្សេង  
ទៀតនៅអំឡុងពេលធ្វើដំណើរ។ ជួនកាល សណ្ឋាគារមាន  
សត្វសង្កើច។ សត្វសង្កើចអាចវារចូលទៅក្នុងឥវ៉ាន់ ហើយត្រូវបានយកចូលទៅកាន់លំនៅដ្ឋានរបស់អ្នក។ សត្វសង្កើចតែមួយប៉ុណ្ណោះ អាចធ្វើឱ្យការរីករាលដាល  
នៃសត្វសង្កើចចាប់ផ្តើមឡើងនៅផ្ទះរបស់អ្នក។

សត្វសង្កើចក៏អាចចូលទៅក្នុងផ្ទះរបស់អ្នកដោយកា  
រវារទៅលើសម្លៀកបំពាក់របស់អ្នកផងដែរ ប៉ុន្តែនេះ  
ពុំសូវកើតមានទេ។ លក្ខណៈទូទៅភាគច្រើនក្នុងការនាំ  
យកសត្វសង្កើចទៅក្នុងផ្ទះរបស់អ្នក គឺក្នុងករណីអ្នកទិញ  
និងស្លៀកសម្លៀកបំពាក់ជជុះ ឬគ្រឿងសង្ហារឹមប្រើប្រាស់  
រួចដែលមានសត្វសង្កើចនៅក្នុងនោះ។

តើមានវិធានការដែលខ្ញុំអាចអនុវត្តដើម្បីចៀសវាងការនាំយកសត្វសង្កើចចូលទៅក្នុងផ្ទះរបស់ខ្ញុំបានដែរឬទេ?

មាន អ្នកគួរតែពិនិត្យមើលគ្រឿងសង្ហារឹមឱ្យបានច្បាស់  
មុនពេលនាំយកវាទៅផ្ទះ។

ពិនិត្យមើលអាផាតមិន និងបន្ទប់គេង។ ការរស់នៅក្នុង  
ទីកន្លែងបួនជ្រុងបិទជិត អាចបង្កឱ្យមានសត្វសង្កើច  
បានដោយងាយ។ ពួកវាតែងរស់នៅក្នុងកន្លែងចន្លោះ  
ជញ្ជាំង។ ប្រសិនបើអាផាតមិនមួយនៅក្បែរអាផាតមិន  
របស់អ្នកមានសត្វសង្កើចនោះ អ្នកក៏អាចនឹងមានពួកវា  
ដែរ។ មានការពិបាកដោះស្រាយបញ្ហាសត្វសង្កើចណាស់ រហូតទាល់តែអាផាតមិនទាំងអស់នៅក្នុងអគារនោះចាត់  
វិធានការដើម្បីកម្ចាត់ពួកវា។

ត្រួតពិនិត្យអាផាតមិនដែលទំនេររកមើលសត្វសង្កើច មុនពេលចូលមករស់នៅ។ សត្វសង្កើចអាចមានជីវិតរ  
ស់នៅជាច្រើនខែដោយមិនស៊ីចំណី។

តើសត្វសង្កើចលាក់ខ្លួននៅកន្លែងណា?

• គ្រែ (ថ្នេរ កញ្ចុំ និងស្នាមប្រេះនៃពូកនិងរឺស័រប្រអប់) គ្រោងគ្រែ ក្បាលគ្រែ និងនៅក្នុងវត្ថុរាយប៉ាយក្រោម  
គ្រែ

• កម្រាល និងបាតជញ្ជាំង

• ខាងក្រោយក្រដាសបិទជញ្ជាំងមានចន្លោះចំហ

• ផ្នត់វាំងនន និងរនាំងសំពត់

• នាឡិកាព្យួរជញ្ជាំង វិទ្យុ ឬទូរស័ព្ទដែលនៅជិតគ្រែ ឬនៅលើតុក្បាលគ្រែ

• ខាងក្នុងនិងក្រោមថតតុ

• ស៊ុមរូបថត

តើសញ្ញានៃការរីករាលដាលនៃសត្វសង្កើចមានអ្វីខ្លះ?

សញ្ញានៃការរីករាលដាលនៃសត្វសង្កើចអាចមានដូចជា៖

• ស្នាមអុចឬស្នាមប្រឡាក់ខ្មៅៗ (ក្រហម ឬត្នោត)   
នៅលើកម្រាលពូក ស្រោមខ្នើយ ឬពូក ឬកន្លែងក្បែរ  
នោះដែលបណ្តាលមកពីអាចមន៍សត្វសង្កើច។

• ក្លិនឆ្អេះខុសពីធម្មតា

• កន្តួលរមាស់តូចៗពណ៌ក្រហមនៅលើស្បែករបស់  
អ្នកដែលបណ្តាលមកពីសត្វសង្កើចខាំ

តើមានអ្វីកើតឡើងបើសត្វសង្កើចខាំខ្ញុំ?

គេមិនដឹងថាសត្វសង្កើចចម្លងជំងឺឆ្លងនោះទេ។ ការខាំរបស់ពួកវា មានសភាពដូចជាសត្វល្អិតជញ្ជក់  
ឈាមភាគច្រើនដែរ និងអាចបណ្តាលឱ្យមានការរោលលើ  
ស្បែកខ្លះៗ។ ការខាំមួយចំនួនអាចនឹងមិនត្រូវបាន  
កត់សម្គាល់នោះទេ ចំណែកការខាំខ្លះទៀតប្រែទៅជាដំ  
បៅក្លាយកាន់តែធំឡើង។

តើខ្ញុំអាចព្យាបាលសង្កើចខាំបានដូចម្តេច?

លាងសម្អាតកន្លែងខាំដោយប្រើសាប៊ូសម្លាប់មេរោគ   
ដើម្បីកាត់បន្ថយការឆ្លងមេរោគ និងទប់ស្កាត់កុំឱ្យចេះ  
តែចង់អេះរមាស់។ ទាក់ទងទៅកាន់អ្នកផ្តល់សេវា  
សុខភាពរបស់អ្នក ប្រសិនបើការខាំនោះឆ្លងមេរោគ។

តើខ្ញុំកម្ចាត់សត្វសង្កើចយ៉ាងដូចម្តេច?

ប្រសិនបើអ្នកឃើញសញ្ញានៃការរីករាលដាលនៃសត្វសង្កើច អ្នកគួរតែមើលឱ្យបានច្បាស់គ្រប់ផ្នែកទាំងអស់នៃផ្ទះរបស់អ្នក ដើម្បីរកមើលថាតើអ្នកមានសត្វសង្កើចដែរឬទេ។

• កំណត់ប្រភពដើម។

• ប្រើម៉ាស៊ីនបូមធូលី (យកល្អត្រូវមានតម្រង HEPA) ដើម្បីកម្ចាត់សត្វល្អិត និងសំណករបស់ពួកវាចេញពី  
គ្រប់កន្លែងដែលអ្នកឃើញពួកវា ឬគិតថាពួកវា  
អាចនៅទីនោះ។ ធ្វើដូចនេះនៅអំឡុងពេល  
ត្រួតពិនិត្យដំបូង និងយ៉ាងហោចណាស់រៀងរាល់  
សប្តាហ៍នៅពេលក្រោយមកទៀត។

• បោះចោល ឬជូត និងបូមសម្អាតពូក បន្ទាប់មក  
រុំពូកក្នុងស្រោមពូកដែលមានខ្សែរ៉ូត។ លាងសម្អាត  
ក្បាលគ្រែ និងគ្រោងគ្រែ។

• ប្រើប្រាស់កាវបិទភ្ជិតស្នាមដែលមានជាតិស៊ីលីខូន  
មានគុណភាពខ្ពស់។ បិទភ្ជិតរាល់ស្នាមប្រេះ ស្នាមចំហ និងចំណុចច្រកចូលនៅក្នុងជញ្ជាំង ជាពិសេស  
ក្នុងកម្ពស់ 20 ហ្វីតនៃកន្លែងដែលមានសង្កើចខាំ។



តើខ្ញុំអាចទាក់ទងនរណាដើម្បីទទួលបានព័ត៌មានបន្ថែម?

ក្រុមប្រឹក្សាសុខភាពក្នុងតំបន់របស់អ្នក ឬ៖

Bureau of Climate and Environmental Health   
MA Department of Public Health  
250 Washington Street, 7th Floor, Boston, MA 02108   
ទូរស័ព្ទ៖ 617-624-5757 | ទូរសារ៖ 617-624-5777 | TTY: 617-624-5286   
[www.mass.gov/dph/environmental\_health](http://www.mass.gov/dph/environmental_health)

ខែតុលា ឆ្នាំ 2023

• មិនត្រូវប្រើថ្នាំសម្លាប់សត្វល្អិតណាមួយដោយខ្លួន  
ឯងនោះទេ។ វានឹងរឹតតែធ្វើឱ្យមានការរីករាលដាល  
កាន់តែខ្លាំងឡើង។

• ទាក់ទងទៅកាន់ប្រតិបត្តិករផ្នែកកម្ចាត់សត្វល្អិត  
ចង្រៃដែលមានអាជ្ញាប័ណ្ណ។

• នៅពេលដែលសម្លៀកបំពាក់ (ឧ.ទា. ស្រោមខ្នើយ-ពូក ខោអាវ ។ល។) ត្រូវបានបោកគក់ សូមទុកពួកវា  
នៅក្នុងថង់ប្លាស្ទិកធំៗ ឬធុងបិទជិត ដើម្បីបង្ការ  
កុំឱ្យមានការរីករាលដាលសាជាថ្មី។

• ញែកវត្ថុដែលបានសម្អាត (គ្មានសត្វសង្កើច) នៅដាច់ដោយឡែក រហូតដល់អស់សត្វសង្កើច។

តើនរណាទទួលខុសត្រូវកម្ចាត់សត្វសង្កើច?

ករណីភាគច្រើន ម្ចាស់ផ្ទះ ឬអ្នកគ្រប់គ្រងអចលនទ្រព្យ ត្រូវបានច្បាប់តម្រូវឱ្យ “ថែរក្សាលំនៅដ្ឋាន និងបរិវេណទីតាំង  
កុំឱ្យមានការីករាលដាល ហើយត្រូវទទួលខុសត្រូវចំពោះ  
ការកម្ចាត់សត្វល្អិតចង្រៃ” (MA: 105 CMR 410.550)។ ម្ចាស់ផ្ទះ  
មានទំនួលខុសត្រូវឆ្លើយតបទៅនឹងការប្តឹងតវ៉ាអំពីសត្វសង្កើច។

ប្រសិនបើនរណាម្នាក់កំពុងជួលលំនៅដ្ឋានដែលមានបន្ទប់  
ស្នាក់នៅជាមួយ ម្ចាស់ផ្ទះអាចនឹងមិនទទួលខុសត្រូវ  
ចំពោះការសម្លាប់សត្វល្អិតឱ្យអស់នោះទេ ដរាបណាពួ  
កគេរក្សាការថែទាំផ្ទះ។ នៅក្នុងករណីទាំងនេះ អ្នកកាន់កាប់អាចនឹងចាំបាច់ត្រូវបង់ប្រាក់។

ប្រសិនបើអ្នកជាអ្នកជួលផ្ទះ សូមទាក់ទងទៅកាន់ម្ចាស់  
ផ្ទះរបស់អ្នកដើម្បីឱ្យពួកគេអាចជួលអ្នកកម្ចាត់សត្វល្អិតដែល  
មានអាជ្ញាប័ណ្ណដើម្បីកំណត់អត្តសញ្ញាណសត្វល្អិត និងបង្កើតផែនការកម្ចាត់សត្វល្អិត ឬផែនការ IPM (ការគ្រប់គ្រងសត្វល្អិតចង្រៃរួមបញ្ចូលគ្នា) ដើម្បីលុបបំបាត់ពួកវា។

ទំនួលខុសត្រូវរបស់ម្ចាស់ផ្ទះ ឬម្ចាស់អចលនទ្រព្យ

លើកទឹកចិត្តអ្នកជួលឱ្យរាយការណ៍អំពីសត្វសង្កើច។ ឆ្លើយតបយ៉ាងឆាប់រហ័សចំពោះការប្តឹងតវ៉ាដោយមានការត្រួតពិនិត្យ និងអន្តរាគមន៍។

ទំនួលខុសត្រូវរបស់អ្នកស្នាក់នៅ

• អនុវត្តតាមការណែនាំសម្រាប់ការរាយការណ៍អំពី  
សត្វសង្កើច។

• សហការជាមួយបុគ្គលិកក្នុងការកម្ចាត់សត្វសង្កើច។

